Document ID: 32004D0691

KOMISJONI OTSUS,
7. oktoober 2004,
millega muudetakse otsust 2002/840/EÜ, millega võetakse vastu toidu kiiritamiseks kinnitatud kolmandate riikide rajatiste loetelu
(teatavaks tehtud numbri K(2004) 3679 all)
(EMPs kohaldatav tekst)
(2004/691/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. veebruari 1999. aasta direktiivi 1999/2/EÜ ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta, (1) eriti selle artikli 9 lõiget 2,
ning arvestades järgmist:
(1)
Vastavalt direktiivile 1999/2/EÜ tohib ioniseeriva kiirgusega töödeldud toitu importida kolmandast riigist ainult siis, kui see on kiiritatud ühenduse kinnitatud kiiritusrajatises.
(2)
Kinnitatud rajatiste esialgne loetelu kehtestati komisjoni otsusega 2002/840/EÜ. (2)
(3)
Komisjon sai pädevate asutuste kaudu taotluse kinnitada üks kiiritusrajatis Türgis ja üks Šveitsis. Komisjoni eksperdid kontrollisid kiiritusrajatisi tegemaks kindlaks, kas need vastavad direktiivi 1999/2/EÜ nõuetele, ning eelkõige, kas ametlik järelevalve tagab nende vastavuse selle direktiivi artikli 7 nõuetele. Mõlema riigi pädevad asutused esitasid kõikidele lõpparuandes sisalduvatele soovitustele rahuldavad vastused.
(4)
Kuna Ungari ühines 1. mail 2004 ühendusega, ei ole enam asjakohane loetleda selle liikmesriigi kiiritusrajatist otsuse 2002/840/EÜ lisas. Nimetatud rajatis lisatakse otsuse 1999/2/EÜ artikli 7 lõikes 4 osutatud liikmesriikide kinnitatud kiiritusrajatiste loetellu.
(5)
Seepärast tuleks vastavalt muuta otsust 2002/840/EÜ.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/840/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 7. oktoober 2004

Labels: 18
15
17
5